# Proiect

## GUVERNUL REPUBLICII MOLDOVA

**HOTĂRÎRE nr. \_\_\_**

**din \_\_\_\_\_\_\_\_\_\_\_\_\_2016**

### Chişinău

Cu privire la aprobarea proiectului de lege pentru modificarea anexei la Legea nr.121-XVI din 4 mai 2007 privind administrarea şi deetatizarea proprietăţii publice

În temeiul alin. (1) şi alin.(2) art.12 din Legea cu privire la Guvern nr. 64-XII  din  31 mai 1990 (Republicat în Monitorul Oficial al Republicii Moldova, 2002, nr.131-133, art. 1018), cu modificările şi completările ulterioare și art.6 alin.(1) lit. c) din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Guvernul Republicii Moldova HOTĂRĂŞTE:

Se aprobă și se prezintă Parlamentului spre examinare și aprobare proiectul de lege pentru modificarea anexei la Legea nr.121-XVI din 4 mai 2007 privind administrarea şi deetatizarea proprietăţii publice.

|  |  |
| --- | --- |
| **PRIM-MINISTRU** | **Pavel FILIP** |
|  |  |
| **Viceprim-ministru,**  **ministru al economiei**  **Ministru al finanțelor** | **Octavian CALMÎC**  **Octavian ARMAȘU** |

# Proiect

**L E G E**

**pentru modificarea anexei la Legea nr.121-XVI din 4 mai 2007 privind administrarea şi deetatizarea proprietăţii publice**

Parlamentul adoptă prezenta lege organică.

Articol unic. – Anexa la [Legea nr.121-XVI din 4 mai 2007](lex:LPLP20070504121) privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările și completările ulterioare, se modifică și se completează după cum urmează:

la compartimentul ”Societăți pe acțiuni” subcompartimentul ”Ministerul Economiei”:

poziția 5 se exclude;

poziția 6 va avea următorul cuprins:

|  |  |  |  |  |  |  |  |
| --- | --- | --- | --- | --- | --- | --- | --- |
| “6. | S.A.”Termoelectrica” | Chişinău,  str. Meşterul Manole nr.3 | 1003600026295 | 554051660 | 10 | 55405166 | 100” |

la compartimentul ”Întreprinderi de stat și municipale” subcompartimentul ”Biroul Naţional de Statistică”, poziția 69 se exclude.

**Preşedintele Parlamentului Andrian CANDU**

**Notă informativă**

**la proiectul de lege pentru modificarea anexei la Legea nr.121-XVI din 4 mai 2007 privind administrarea şi deetatizarea proprietății publice**

Prezentul proiect de lege a fost elaborat în temeiul art.7 alin. (1) și alin.(3) lit. b) al Legii nr.121-XVI din 4 mai 2007 privind administrarea şi deetatizarea proprietăţii publice și are drept scop modificarea Listei bunurilor nepasibile de privatizare, anexă la legea indicată.

Propunerea de excludere din Lista bunurilor nepasibile de privatizare a S.A.”Centrala Electrică cu termoficare nr.1 Chișinău” (poz.5) și substituirea S.A.”Centrala Electrică cu termoficare nr.2 Chișinău” (poz.6) cu S.A.”Termoelectrica” vine în rezultatul realizării Hotărîrii Guvernului nr. 318 din 07.05.2014 „Cu privire la reorganizarea unor întreprinderi din sectorul termoenergetic” și Hotărîrilor Adunărilor generale extraordinare a acţionarilor SA „CET-2” (din 27.06.2014) și SA „CET-1” (din 27.06.2014) prin care a fost dispusă reorganizarea SA “CET-2” prin fuziune (absorbţie) a SA “CET-1” (în calitate de societate absorbită).

Astfel, în rezultatul finalizării reorganizării, la 22.10.2014, SA „CET-1” a fost radiată din Registrul de stat al persoanelor juridice, iar în baza hotărîrii Adunării generale anuale a acționarilor SA”Centrala Electrică cu termoficare nr.2 Chișinău” din 22.05.2015, denumirea societății pe acțiuni a fost modificată în ”Termoelectrica”.

Totodată, la solicitarea Biroului Naţional de Statistică (demersul nr.03-01/74 din 25.11.2015) se propune excluderea din Lista bunurilor nepasibile de privatizare a ÎS Editura de Imprimate „Statistica”. Propunerea este argumentată prin faptul că volumul de producţie şi veniturile ÎS Editura de Imprimate „Statistica”, în mod constant, sunt în scădere, dat fiind că, întreprinderea nu beneficiază de comenzi din partea statului, iar mijloacele fixe ale acesteia au un grad înalt de uzură. În același timp, întreprinderea necesită investiţii considerabile pentru asigurarea viabilităţii economice a reţelei editoriale şi a profitabilităţii pe pieţele cu concurenţă sporită, eficientizării activităţii şi dotării întreprinderii cu un sistem modern de gestiune.

Realizarea proiectului dat nu implică cheltuieli financiare publice şi nu conţine prevederi de reglementare a activităţii de întreprinzător în contextul Legii cu privire la principiile de bază de reglementare a activităţii de întreprinzător nr. 235-XVI din 20.07.2006, astfel decăzând necesitatea examinării acestuia de Grupul de lucru pentru reglementarea activităţii de întreprinzător.

Proiectul este supus dezbaterilor publice, fiind plasat pe pagina web a Ministerului Economiei, [www.mec.gov.md](http://www.mec.gov.md/), la compartimentul Transparența/Anunțuri de proiecte şi consultări publice.

În contextul celor expuse, Ministerul Economiei prezintă spre examinare și avizare proiectul hotărîrii Guvernului cu privire la aprobarea proiectului de lege pentru modificarea anexei la Legea nr.121-XVI din 4 mai 2007 privind administrarea şi deetatizarea proprietății publice.

Viceprim-ministru, Octavian CALMÎC

ministrul

|  |  |  |
| --- | --- | --- |
| **ministerul economiei**  **al republicii moldova** |  | 0042062 **Министерство Экономики**  **Республики Молдова** |
|  |  |  |
| MD-2033, Chişinău, Piaţa Marii Adunări Naţionale, 1  tel. +373-22-25-01-07, fax +373-22-23-40-64  **E-mail:** [**mineconcom@mec.gov.md**](mailto:mineconcom@mec.gov.md)  **Pagina web:** [**www.mec.gov.md**](http://www.mec.gov.md) |  | МД-2033, Кишинэу, Пяца Марий Адунэрь Hационале, 1  тел. +373-22-25-01-07, факс +373-22-23-40-64  **E-mail:** [**mineconcom@mec.gov.md**](mailto:mineconcom@mec.gov.md)  **Веб страница:** [**www.mec.gov.md**](http://www.mec.gov.md) |

### \_\_\_\_\_\_\_\_\_\_\_\_\_\_\_ 20\_\_\_ nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

La nr.\_\_\_\_\_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_20\_\_\_

**Ministerul Finanțelor**

**Biroul Național de Statistică**

Ministerul Economiei a elaborat şi prezintă pentru examinare şi avizare proiectul hotărîrii de Guvern ”Cu privire la aprobarea proiectului de lege pentru modificarea anexei la Legea nr.121-XVI din 4 mai 2007 privind administrarea şi deetatizarea proprietăţii publice”.

Proiectul şi nota informativă la proiect pot fi accesate pe pagina oficială a Ministerului Economiei la adresa [www.mec.gov.md](http://www.mec.gov.md/), în compartimentul “Transparența în procesul decizional” (>consultări publice > anunțuri de proiecte și consultări publice).

**Viceprim-ministru, Octavian CALMÎC**

**ministru**

ex. T.Demidcenco, N.Vrabie

250-650, 223-170